《次韵梅花四首》
宋代·陈棣

镂玉凝酥若未匀，南枝仿佛露天真。
横陈月下无双影，占断人间第一春。
屈子浪吟兰畹佩，韩公羞卜杏花隣。
广平见谓心如铁，翻学高唐草赋人。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。